En ansvarsforsikring er lovpligtig og er samtidig den billigste bilforsikring, du kan vælge. Den dækker, hvis du kommer til at gøre skade på andre biler eller andre personer. Ansvarsforsikringen dækker ikke skader på din egen bil.
Du vælger selv, om du vil have en kaskoforsikring, da den ikke er lovpligtig. En kaskoforsikring dækker, hvis din bil bliver skadet, er udsat for brand, tyver mm. Du kan desuden vælge forskellige tilvalg til din kaskoforsikring, for eksempel friskadedækning. Det tilvalg betyder, at du undgår en eventuel prisstigning i din forsikring efter skade på bilens glasdele, brand eller tyveri mm.